Enga (Oslo)

Enga var en gate på nordsiden av Vestbanen i Vika i bydel Frogner i Oslo. Gaten har tidligere vært kalt Engens gate og Engen.Ifølge Tvedt (2010) fikk den sitt navn i 1852, men det fremgår ikke hvilken navneform det dreier seg om.

Gaten har i løpet av årene hatt varierende lengde. Opprinnelig gikk den i nordvest til Ruseløkkveien. Foran Vestbanen hang den i sin tid sammen med Sjøgaten, som gikk over det som nå er Rådhusplassen, og mot Tordenskiolds plass.

Da Vika ble sanert og Dronning Mauds gate ble anlagt som forlengelse av Løkkeveien, mistet Enga sin betydning og det meste av bebyggelsen langs den ble revet. De siste årene lå den som en gjenglemt blindgate inn fra Munkedamsveien. Vestbanebygningen var til slutt eneste bebyggelse med adresse Enga, men den regnes nå å ligge på Brynjulf Bulls plass.

I 2014 ble området avstengt i anledning oppføringen av nybygg for NasjonalmuseetStatsbygg redegjør for utbyggingsplanene., og dermed forsvant siste rest av denne gaten.

 Referanser 

 Kilder 


 Historiske bilder 

Kategori:Tidligere veier i Oslo
Kategori:Vika